בני הקופים והחזירים

בני הקופים והחזירים (או צאצאי הקופים והחזירים או אחי הקופים והחזירים או סתם הקופים והחזירים) הוא ביטוי וכינוי גנאי מוסלמי נפוץ ליהודים (ובמידה פחותה לנוצרים). מקורו במספר פסוקים בקוראן, המתארים הפיכת קבוצת יהודים ספציפית שחטאה בעבר בחילול שבת, לקופים וחזירים. אבל בימינו מוסלמים רבים בכל רחבי העולם משתמשים בביטוי "בני החזירים וקופים" כדי לתאר את כל היהודים, ובפרט יהודים ציוניים וישראלים.

 המקור בקוראן 
במספר פסוקים בקוראן מסופר על קהילה יהודית שחיה ביישוב סמוך לים ועסקה בדיג, אך הדגים הופיעו על פני המים דווקא ביום שבת – מצב שנועד, על פי הקוראן, לשמש כמבחן מאללה: האם הדייגים ישמרו את קדושת השבת או יפרו אותה. לפי הסיפור, חלק מתושבי היישוב לא עמדו בניסיון וחיללו את השבת, אף על פי שהוזהרו על כך מראש בידי אחרים מבני קהילתם. כתוצאה מכך, נגזר עליהם עונש כבד: הם הוסבו ל"קופים מאוסים" (סורה 2, פסוק 65–66, וסורה 7, פסוק 163), ובמקום אחר אף מוזכרת הפיכה ל"קופים וחזירים" (סורה 5, פסוק 60). סיפור כזה אינו מוכר מהמסורת היהודית או ממקורות היסטוריים אחרים. אך יש מי שסוברים שההשראה אליו הגיעה אולי ממדרשים יהודיים על הפיכת חוטאים מדור הפלגה לקופים,תלמוד בבלי, סנהדרין קט א ועל השתנות בני ישראל שאכלו מהשליו במדבר סיני.

 בימי הביניים 
פרשנים מוסלמים לאורך הדורות ניסו למלא את הפרטים החסרים בסיפור ההפיכה לקופים וחזירים בקוראן. הם גם הוסיפו תיאורים ציוריים של אופן ההשתנות של החוטאים. חלקם טענו גם כי סיפור זה מוכר ליהודים בני זמנם אך הם מסתירים אותו בגלל הבושה שיש בכך.

רוב הפרשנים המוסלמים הקלאסיים מיקמו את האירוע בתחומי ארץ ישראל (בערים אילת או טבריה) או לחופי חצי האי ערב או חצי האי סיני בים סוף. רוב פרשני הקוראן הקלאסיים התייחסו לסיפור כפשוטו, דהיינו שאותם היהודים אכן השתנו באופן פיזי לקופים וחזירים. נמצא רק פרשן אחד שטען כי מדובר במטאפורה וכי הכוונה שנשמתם נעשתה דומה לנשמתם של קופים.

בנוסף לקופים וחזירים טענו אנשי דת מוסלמים שונים שהיהודים השתנו גם לחיות אחרות, כגון עכברים, חולדות, לטאות, ברדלסים, צלופחים וטרמיטים.

חכמי הדת המוסלמים הקלאסיים נחלקו בשאלה האם אותם יהודים שהפכו לחיות השונות הללו הביאו לעולם צאצאים. חלקם אמרו שלא ייתכן שמי שנענש על ידי האל יביא צאצאים לעולם, וחלקם אומרים שהקופים, הלטאות והעכברים בימינו הם צאצאי אותם יהודים.

 במאה ה־20 וה-21 
ביטוי זה נפוץ כיום בקרב אנשי דת מוסלמים. כך למשל מי שנחשב לדמות ההלכתית המובילה בעולם המוסלמי הסוני, השיח' הגדול של אל-אזהר מוחמד סייד טנטאווי, אמר בשנת 2002, בדרשה שנשא במצרים, שהיהודים הם "אויבי אללה, צאצאי קופים וחזירים". באותה שנה אמר , האימאם הראשי של המסגד הראשי במכה, מסגד אל-חראם, בדרשה ששודרה בטלוויזיה הסעודית כי היהודים הם "העכברושים של העולם, [..] רוצחי הנביאים, צאצאים של חזירים וקופים".

הביטוי משמש גם מנהיגים פוליטיים. בשנת 2001 סגן נשיא עיראק עיזת אבראהים כינה את היהודים בני הקופים והחזירים בכנס של אנשי דת. באותה השנה אמר עבד אל-עזיז א-רנתיסי, אז דובר חמאס ולימים מנהיג חמאס בעזה: "ההנהגה הפוליטית [חמאס] שחררה את יד החטיבות לעשות כל מה שהם רוצים נגד האחים של הקופים וחזירים". בשנת 2008, יו"ר ליגת המלומדים הפלסטינית, ומחוקק חמאס בעזה, , אמר "אנחנו נצורים [...] על ידי האחים של הקופים והחזירים." בשנת 2010 מוחמד מורסי, שכיהן באותה עת כדובר האחים המוסלמים במצרים, ולאחר מכן כיהן כנשיא מצרים, אמר כי "הציונים הם צאצאי הקופים והחזירים".

תיאור זה של היהודים מופיע גם בפי פקידים ואנשי דת של הרשות הפלסטינית ביהודה ושומרון. לדוגמה: בדרשה בשנת 1997 מאת עכרמה צברי, שהיה אז המופתי של ירושלים שמונה על ידי יאסר ערפאת; ובדרשה בשנת 2002 של מוחמד מוסטפא נג'ם (אשר בשנת 2024 הפך לשר לענייני דת של הרשות הפלסטינית). בשנת 2012 בנאום בעצרת לציון 47 שנים לייסוד הפת"ח הכריז מוחמד חוסיין, המופתי של ירושלים שמונה על ידי מחמוד עבאס: "שעת תחיית המתים לא תגיע עד שהמוסלמים לא יחלו להילחם ביהודים ויהרגו את צאצאי הקופים והחזירים האלה". ובשנת 2022, על ידי מחמוד אל-הבאש, היועץ לענייני דת של יו"ר הרשות הפלסטינית, מחמוד עבאס, אשר אמר בדרשה בטלוויזיה של הרשות הפלסטינית כי אסור למוסלמים לנטוש את אל-אקצא ל"עדרי דמויי-אדם מלחכים" שאללה הפך אותם ל"קופים וחזירים".US State Department. "West Bank and Gaza 2022 International Religious Freedom Report". p. 48. Retrieved 2024-04-30; Rose, David (2023-03-17). "Britain's top diplomat in Jerusalem met cleric who had compared Jews to 'apes and pigs'". The Jewish Chronicle. Retrieved 2024-04-30; "Abbas' advisor on Islam: Jews are 'humanoids… apes and pigs'". Palestinian Media Watch. Retrieved 2024-05-20.

הביטוי משמש גם עיתונאים. כך למשל במאי 2023 כתב העיתונאי הפלסטיני ד"ר ע'סאן מוסטפא אל-שאמי בעיתון החצי-ממשלתי הירדני א-דוסתור כי "היהודים הציונים" הם "צאצאיהם של קופי אדם וחזירים".

בביטוי זה משתמשים גם במסגרות ותוכניות חינוכיות המיועדות לילדים. לדוגמה, בשנת 2001 אמר ילד בן 11 בבית ספר בעזה בפני כיתתו: "אני אהפוך את גופי לפצצה שתפוצץ את בשרם של הציונים, בני החזירים והקופים". ב־2002 שודר ריאיון בתחנת הטלוויזיה הסעודית , ובו התארחה ילדה כבת 3 שהצהירה כי היא שונאת יהודים משום שלפי הקוראן "הם קופים וחזירים". מנחת התוכנית שיבחה את הילדה ואת הוריה על החינוך שקיבלה, והציגה זאת כדוגמה לחינוך ראוי. בשנת 2013 נערה צעירה דיקלמה בטלוויזיה של הרשות הפלסטינית שיר ובו השורות "הו בני ציון, הו הרעים שבבריות, הו קופים ברברים, חזירים ארורים". אותו דבר קרה ב-2014 בערוץ הטלוויזיה של חמאס הפעם עם ילד שדקלם את השיר.

ביטוי זה נפוץ גם בשיח של ארגוני טרור. בסוף שנות ה-80 של המאה ה־20 התחיל הביטוי "בנים/אחים של קופים וחזירים" ((בערבית: אבן אל-קירד ואל-ח'נזיר) להופיע ככינוי ליהודים בהודעות שפורסמו על ידי חמאס, הג'יהאד האיסלאמי הפלסטיני ואחר כך גם פת"ח בעזה. למשל בציטוט זה מתוך עלון של חמאס משנת 1988: "הו ילדינו: היהודים - אחים לקופים, רוצחי נביאים, מוצצי דם, [..] רוצחים אתכם, [..]. רק האסלאם יכול לשבור את היהודים ולהרוס את חלומם". החמאס השתמש במונח זה גם כדי לתאר את היהודים שנהרגו בפיגועים, למשל כאשר חמאס לקח אחריות על פיגוע ההתאבדות בבית ליד ב-1995, הוא אמר שהוא הרג "20 חזירים" ופצע "60 קופים". כמו כן, בחלק מההודעות המוקלטות שהעבירו תוקפי מתאבדים פלסטינים לפני פעולתם הסופית, הם כינו את קורבנותיהם העתידיים "בני קופים וחזירים", ואמרו למשל: "אנחנו מבצעים את המבצע הזה כנקמה קשה נגד בני הקופים והחזירים".

בשנת 2012 בעצרת לציון 47 שנים לייסוד הפת"ח הכריז הכרוז "המלחמה שלנו בצאצאי הקופים והחזירים היא מלחמת דת ואמונה. יחי הפת"ח!" בשנת 2015, ראפאת אלאיין, דובר הפת"ח בירושלים, כינה את היהודים המסתובבים בעיר העתיקה בירושלים "בני הקופים והחזירים".

בשנת 1996 פרסם הירחון הלונדוני המזוהה עם חמאס, "פלסטין אל-מוסלמה", מאמר שטען כי הפיכתם של יהודים קדומים ל"קופים, חזירים, עכברים ולטאות" המוזכרת במסורת האסלאמית "היא ממשית" וכי היא "הותירה את חותמה בנפשם של היהודים שבאו אחריהם". עוד נטען כי מכיוון שהיהודים חשו בושה בהיותם צאצאים של קופים הם החליטו לשכנע את כל בני האדם שכולם התפתחו עם הזמן מקוף לצורת אדם, וזו הסיבה שתורת האבולוציה הומצאה על ידי "הקוף היהודי דרווין".Küster, Volker; Speelman, G. M. (ed.) (2010). Islam in the Netherlands: Between Religious Studies and Interreligious Dialogue: in Honour of Harry Mintjes. LIT Verlag. p. 224.

הופיעו גם אילוסטרציות ויזואליות של ביטוי זה. למשל בכרזות של חמאס, ובקריקטורות בעיתוני החמאס פלסטיןAnti Defamation League (2013), Middle East Press Review, January-June 2013, p. 10 (sons of apes), p. 19 (snake), p. 34 (octopus). וא-רסאלה, (Israeli soldiers depicted as apes in Al-Resalah Newspaper (Gaza), May 10, 2021.) ובעיתון הלונדוני אלקודס אל-ערבי.

הביטוי "צאצאי הקופים והחזירים" משמש לעיתים גם כנגד נוצרים, לעיתים תוך ההבחנה שיהודים הם צאצאי הקופים והנוצרים צאצאי החזירים. למרות זאת לעיתים ערבים נוצרים משתמשים גם כן בכינוי קופים כנגד היהודים.

 הסתייגות מהשימוש בביטוי 
אוסאמה אל-באז, יועצו הפוליטי של נשיא מצרים לשעבר, מתח ב־2002 ביקורת על השימוש בכינוי הגנאי 'קופים וחזירים',בהסבירו שדברי הקוראן בעניין שינוי צורה אין כוונתם כי לכל היהודים נענשו בעונש זה וכן אין לדעת בוודאות אם שינוי הצורה היה פיזי או רק מטאפורה ודימוי. חבר המועצה המהפכנית של פת"ח, מוופק מטר אמר ב־2015 על הביטוי הזה כי הוא גזעני ולא צריך להיות חלק מ"ערכי המוסר שלנו".

לאחר שבמשך שנים רבות ספרי הלימוד הממשלתיים בסעודיה כינו את היהודים כקופים (ואת הנוצרים כחזירים), דווח ב־2023 כי בעקבות לחץ אמריקאי, ובמסגרת הרפורמות המערביות שמקדם יורש העצר בן סלמאן, ביטויים אלו הוסרו מספרי הלימוד הסעודיים.

בעקבות הנאום ב־2002 בו נשיא אוניברסיטת אל אזהר טאנטאווי כינה את היהודים "צאצאי הקופים והחזירים" הופעלו לחצים מדיניים על אוניברסיטת אל אזהר. כתוצאה מכך הוציאה האוניברסיטה ב־2003 המלצה שלא להשתמש יותר בביטוי זה. למרות זאת רבים מאנשי האוניברסיטה ממשיכים להשתמש בביטוי.

 ראו גם 
 אנטישמיות מוסלמית
 אנטישמיות בעולם הערבי
 אנטי-ציונות
 חייבר חייבר יא יאהוד
 פלסטין היא ארצנו והיהודים הם כלבינו

 לקריאה נוספת 







 הערות שוליים 

קטגוריה:אנטישמיות מודרנית
קטגוריה:סיסמאות
קטגוריה:ביטויים סטריאוטיפיים